Diari Oficial de la Generalitat Valenciana


Sumari del DOGV 3478, del 21-04-1999 (1999/3409)

Informació pública de les bases del concurs per a la provisió d'una plaça d'economista, una plaça de suboficial de policia local i quatre places de policia local.
------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3409


Data del document
:   07-04-1999

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * policia
    * concurs administratiu
    * administració local
    * professió financera

Informació pública de les bases del concurs per a la provisió d'una plaça d'economista, una plaça de suboficial de policia local i quatre places de policia local. [1999/S3409]
  
En compliment del que disposa l'article 6.1 del Reial Decret 896/1991, de 7 de juny, pel qual s'aproven les regles bàsiques i els programes mínims del procediment de selecció dels funcionaris d'administració local, es publiquen les bases que han de regir el concurs per a la provisió d'una plaça d'economista, el concurs oposició per a la provisió d'una plaça de suboficial de la policia local, i també el concurs oposició per a la provisió de quatre places de policia local, tres pel torn lliure i una pel torn de mobilitat. Aquestes bases foren aprovades per acord de l'Ajuntament Ple de 26 de març de 1999.
  
Contra les anteriors resolucions que posen fi a la via administrativa, segons preveu l'article 52.2.a de la Llei 7/1985, de 2 d'abril, en relació amb allò disposat en l'article 109.c de la Llei 30/1992, de 26 de novembre, es podrà interposar recurs contenciós administratiu, davant la Sala corresponent del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació; tot això de conformitat amb el que es preveu en els articles 10.b i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà utilitzar-se qualsevol altre recurs que s'estime oportú.
  
Calp, 7 d'abril de 1999.- L'alcalde: Francisco Javier Morató Vives.
  
Bases que han de regir el concurs per a la provisió de la plaça d'economista
  
Primera. Plaça objecte de la convocatòria
  
És objecte d'aquesta convocatòria la provisió d'una plaça d'economista, vacants en la plantilla d'aquest ajuntament, dins de les places reservades a funcionaris de carrera, i incloses en l'oferta d'ocupació pública per a l'any 1999, pel procediment de concurs de mèrits entre funcionaris que pertanyen a qualsevol de les administracions públiques previst en l'article 101 de la Llei 7/1985, de 2 d'abril, Reguladora de les Bases de Règim Local.
  
Seran d'aplicació, si s'escau, les normes que regulen aquests procediments en totes les administracions públiques (article 20 de la Llei 30/1984, de 2 d'agost, i Reglament de Provisió de Lloc de Treball, aprovat pel Reial Decret 363/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat).
  
Aquesta plaça està inclosa en l'escala d'administració especial, subescala tècnica, classe tècnic superior, dotades amb els emoluments corresponents al grup A (nivell 28), de l'article 25 de la Llei 30/1984, de 2 d'agost, i altra normativa concordant de general aplicació.
  
Són funcions essencials de l'esmentada plaça, entre altres, totes aquelles relacionades amb la gestió, control i comptabilitat dels ingressos locals de dret públic, en especial els tributs, i el crèdit. Això implica la necessitat d'un economista amb experiència provada en la gestió tributària i financera, i també en comptabilitat.
  
Segona. Requisits dels aspirants
  
2.1 Per a poder participar en el concurs els aspirants hauran de reunir els requisits següents:
  
a) Estar en possessió del títol de Llicenciat en Ciències Econòmiques o Empresarials o estar en condicions d'obtindre'l en la data d'acabament del termini de presentació d'instàncies.
  
b) Estar ocupant plaça com a funcionari de carrera de qualsevol de les administracions públiques i pertànyer als grups A o B de l'article 25 de la Llei 30/1984, de 2 d'agost, de Mesures per a la Reforma de la Funció Pública, i haver romàs en situació de servei actiu un mínim de dos anys en el lloc de treball definitiu de l'escala o categoria a què pertany.
  
c) Podran participar els funcionaris en situació administrativa de serveis especials, excedència per a l'atenció de fills o excedència voluntària, sempre que, en aquest últim cas, hagen romàs en tal situació el mínim de dos anys previst en l'article 29.3.c de la Llei 30/1984, de 2 d'agost, de Mesures per a la Reforma de la Funció Pública.
  
d) No patir cap malaltia o defecte físic o psíquic que impedisca l'exercici de les funcions d'aquesta plaça.
  
e) No trobar-se inhabilitat penalment per a l'exercici de funcions públiques.
  
f)No haver estat separat mitjançant expedient disciplinari del servei de qualsevol administració pública o ocupació pública.
  
2.2 De conformitat amb el que estableix l'article 38.3 de la Llei 13/1982, de 7 d'abril, d'Integració Social dels Minusvàlids, seran admeses les persones amb minusvalies en igualtat de condicions amb els altres aspirants, sense perjudici de les incompatibilitats amb l'exercici de les tasques o funcions pròpies d'aquesta plaça.
  
Els funcionaris amb alguna discapacitat podran instar en la pròpia sol·licitud de vacants l'adaptació del lloc o llocs de treball sol·licitats que no suposen una modificació exhorbitant en el context de l'organització. La comissió de valoració podrà recaptar de l'interessat, en l'entrevista personal, la informació que estime necessària en ordre a l'adaptació deduïda, i també el dictamen dels òrgans tècnics de l'administració laboral, sanitària o dels competents del Ministeri d'Afers Socials, o si s'escau, de la comunitat autònoma corresponent pel que fa a la procedència de l'adaptació i de la compatibilitat amb l'exercici de les tasques i funcions del lloc en concret. En les convocatòries es farà indicació expressa d'aquests extrems.
  
2.3 Tots els requisits s'hauran d'acomplir en l'últim dia del termini de presentació d'instàncies i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com a funcionaris de carrera.
  
Tercera. Sol·licituds
  
3.1 Les sol·licituds per a prendre part en les proves selectives es presentaran dins del termini de 15 dies hàbils, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
3.2 Aquestes sol·licituds es presentaran en el Registre General de la Corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3 Les sol·licituds es presentaran acompanyades dels documents següents:
  
- còpia del document nacional d'identitat.
  
- justificant d'haver pagat en qualsevol de les formes admeses en la legislació vigent els drets de valoració de mèrits.
  
- documents acreditatius dels mèrits que s'han de valorar.
  
- Titulació requerida per a l'exercici de la plaça.
  
Aquests documents hauran de ser originals o compulsar-se.
  
3.4 La instància presentada per cada aspirant, en allò referent a què es reuneix les condicions i requisits exigits en la convocatòria, tindrà la consideració de declaració jurada acreditativa de la veracitat que es reuneixen aquests requisits.
  
La falsedat en aquesta declaració jurada o el no reunir els requisits assenyalats donarà lloc a la invalidesa de l'actuació de l'interessat i la nul·litat consegüent respecte d'aquest dels actes de la comissió de valoració, sense perjudici de l'exigència de responsabilitats de tot ordre a l'aspirant.
  
3.5 Els drets de valoració de mèrits es fixen en 3.500 pessetes.
  
Els qui, presentada la sol·licitud d'admissió a la realització de les proves de qualsevol convocatòria, renuncien expressament amb posterioritat a participar en aquesta o no es presenten a la realització de les proves, no tindran dret a la devolució dels drets d'examen que hagueren satisfet.
  
Sisena. Valoració del concurs de mèrits
  
Els mèrits al·legats i justificats pels aspirants al concurs convocat i que la comissió de valoració ha de valorar són els que a continuació es relacionen amb la puntuació que s'indica:
  
6.1. Fase primera
  
El número màxim de punts que es poden obtenir en l'aplicació d'aquesta base és de quatre punts.
  
a) Antiguitat: L'antiguitat es valorarà per anys de serveis, i es computaran a aquests efectes els reconeguts que s'hagueren prestat amb anterioritat a l'adquisició de la condició de funcionari de carrera. No es computaran els serveis prestats simultàniament amb altres igualment al·legats. Per serveis prestats com a funcionari de carrera, un punt per any de servei, fins a un màxim de dos.
  
Cursos de formació i perfeccionament.
  
Per cursos específics superiors a 15 hores i relacionats amb ingressos i despeses públiques i la comptabilització, impartits per qualsevol escola de hisenda pública de qualsevol administració: 0,5 punts per curs fins a un màxim de dos punts.
  
6.2. Fase segona: mèrits específics
  
El número màxim de punts que es poden obtenir en l'aplicació d'aquesta base és de dotze punts.
  
- Pels serveis prestats en qualsevol administració financera en plaça tècnica o anàloga a la convocada: un punt per cada any complet de servei fins a un màxim de cinc.
  
- Pels serveis prestats en qualsevol administració local en el lloc de treball d'interventor en propietat o amb nomenament accidental o interí, reservat habilitat de caràcter nacional: 0,5 punts per cada mes complet de servei, fins a un màxim de cinc punts.
  
- Pels serveis prestats en qualsevol administració local en el lloc de treball anàleg en propietat o amb nomenament accidental o interí: 0,05 punts per cada mes complet de servei, fins a un màxim de dos punts.
  
Memòria:
  
Presentació d'una memòria on s'analitzarà la situació economicofinancera de l'Ajuntament de Calp, en particular de l'àrea de rendes i finançament aliena, perquè l'aspirant puga desenvolupar el règim d'actuació i la relació amb suma, per a optimitzar la gestió integral dels ingressos de dret públic, en especial els tributs, i també el passiu bancari. El tribunal podrà valorar-la fins a un màxim de vuit punts.
  
Els aspirants podran realitzar la memòria indistintament en castellà o en valencià.
  
Entrevista:
  
Pel que fa a la memòria desenvolupada per l'aspirant, el tribunal valorarà l'adequació d'aquest als objectius traçats en les matèries referenciades. Per a això valorarà l'experiència professional, iniciativa, responsabilitat, eficàcia i qualsevol altra circumstància necessària per al millor compliment de les funcions inherents al càrrec. Es valorarà fins a un màxim de vuit punts.
  
Setena. Comissió de valoració
  
7.1 Requisits generals:
  
La comissió de valoració estarà constituïda com a mínim per quatre membres designats per l'autoritat convocant.
  
Les organitzacions sindicals més representatives.
  
a) Els membres de la comissió de valoració hauran de reunir les condicions següents:
  
- posseir titulació igual o superior a la requerida per a l'exercici de la plaça a proveir, i pertànyer al mateix grup o grups superiors.
  
- posseir la titulació corresponent a la mateixa àrea de coneixements que l'exigida per a l'ingrés; aquest requisit haurà d'arribar a la meitat més un dels membres del tribunal.
  
b) A la comissió de valoració podran incorporar-se, amb veu però sense vot, assessors especialistes per a totes o algunes de les proves selectives; aquesta incorporació s'haurà de produir en el moment del nomenament del tribunal corresponent.
  
7.2 La comissió de valoració serà la següent:
  
- President: l'alcalde o membre de la corporació en qui delegue.
  
- Secretari: el secretari general de la corporació o funcionari en qui delegue, amb veu però sense vot.
  
- Vocals:
  
- Un representant del professorat oficial, designat per l'Institut Valencià d'Administració Pública, catedràtic o professor titular de la Universitat d'Alacant del Departament de Disciplines Econòmiques i Financeres.
  
- El funcionari cap del servei corresponent o, si hi manca, un tècnic o expert designat per l'Alcaldia.
  
- Un representant de l'administració de la Generalitat Valenciana.
  
- Un funcionari de carrera designat per la corporació, a proposta de la Junta de Personal, proposta que es formularà lliurement per aquest òrgan, d'acord amb les seues normes de funcionament.
  
- El regidor delegat de Personal.
  
La designació dels membres de la comissió de valoració inclourà la dels respectius suplents.
  
7.3 En els supòsits en què, una vegada iniciades les valoracions dels mèrits del concurs, els membres de la comissió de valoració cessen en els càrrecs per als quals foren nomenats per a formar part d'aquests tribunals, continuaran exercint les seues funcions en aquests, fins que acabe totalment el procediment.
  
7.4 Les persones proposades o designades per a actuar com a membres de la comissió de valoració, quan concórreguen les circumstàncies previstes en l'article 28 de la Llei 30/1992, s'hauran d'abstenir de formar part d'aquella i notificar-ho a l'Alcaldia. Quan un membre del tribunal entenga que un altre membre no ha de tenir aquesta condició, per concórrer en la seua persona algun motiu d'abstenció, podrà retre compte de la seua opinió a l'alcalde perquè aquest resolga la qüestió plantejada, en aplicació de l'article 28.4 de la Llei 30/1992. Els aspirants podran recusar als membres del tribunal, per aquestes causes, en la forma prevista en l'article 29 de la mateixa Llei.
  
7.5 Tots els membres de la comissió de valoració tindran veu i vot, llevat del secretari que tindrà veu, però no vot. La comissió de valoració del tribunal no podran constituir-se ni actuar sense l'assistència de més de la meitat dels seus membres, titulars o suplents, indistintament.
  
7.6 El secretari alçarà acta de les actuacions de la comissió de valoració, que podran recollir-se en un sol document, sempre que s'inicien en el mateix dia.
  
7.7 Als membres o col·laboradors de la comissió de valoració que concórreguen a les seues sessions, se'ls pagaran indemnitzacions per assistències i, quan procedesca, per dietes i despeses de viatge, en les quanties establides en la legislació vigent en el moment de les meritacions. Les indemnitzacions dels col·laboradors seran les mateixes que les dels vocals. En els supòsits en què es produesquen substitucions, no es meritaran ni es pagaran indemnitzacions en quantia superior a les que haurien correspost si aquelles no s'hagueren produït.
  
La comissió de valoració tindrà les mateixes categories que es fixen per a les quals actuen en l'administració central de l'estat.
  
7.8 No podran formar part dels tribunals els qui hagueren realitzat tasques de preparació d'aspirants a proves selectives en els cinc anys anteriors al començament d'aquestes.
  
La comissió proposarà el candidat que haja obtingut major puntuació.
  
Vuitena. Relació d'aprovats i proposta de nomenament
  
8.1 Finalitzada la qualificació, la comissió de valoració publicarà en el tauler d'anuncis la relació d'aprovats per ordre de puntuació, i aquests no podran excedir el número de places convocades en el concurs.
  
Qualsevol proposta d'aprovats que contravinga el que s'ha establit anteriorment serà nul·la de ple dret.
  
8.2 El tribunal elevarà la relació d'aprovats al president de la Corporació amb proposta de nomenament de funcionari de carrera.
  
8.3 La destinació adjudicada serà irrenunciable, llevat que, abans de finalitzar el termini de presa de possessió, s'haguera obtingut una altra destinació mitjançant convocatòria pública.
  
8.4 La destinació adjudicada es considerarà de caràcter voluntari i en conseqüència no generarà dret al pagament d'indemtnizació per cap concepte, sense perjudici de les excepcions previstes en el règim d'indemnitzacions per raó de servei.
  
Novena. Presentació de documents
  
9.1 En el termini de 20 dies naturals, comptadors des de la publicació de la relació d'aprovats a què fa referència la base anterior, l'aspirant que figure en aquesta haurà de presentar, a més dels documents acreditatius de capacitat i requisits exigits en la base segona, la declaració de no haver estat separat mitjançant expedient disciplinari del servei de qualsevol de les administracions públiques, i també no trobar-se incurs en cap de les causes d'incapacitat específica, d'acord amb la normativa vigent.
  
9.2 Si dins del termini indicat, i llevat els casos de força major, no presentaren la documentació o, de l'examen d'aquest es deduira que manquen d'algun dels requisits assenyalats en la base segona, i que no consten en el seu expedient personal, no podrà ser nomenat i quedaran anul·lades les seus actuacions, sense perjudici de la responsabilitat en què pogueren haver incorregut per falsedat en la sol·licitud inicial.
  
9.3 Els aspirants d'altres països comunitaris hauran d'acreditar a més, els requisits a què fa referència la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea.
  
Deu. Nomenament i presa de possessió
  
L'adjudicatari de la plaça cessarà en la seua administració d'origen dins dels tres dies següents a la notificació o publicació de la resolució, i haurà de prendre possessió en el termini de tres dies hàbils si no implica canvi de residència del funcionari, o d'un mes des de l'esmentada notificació o publicació, en virtut del que preveu l'article 48.1 del Reial Decret 364/1995, de 10 de març, del Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat. Si no prenera possessió en el termini reglamentari, sense causa justificada, decaurà en el seu dret, per caducitat del nomenament.
  
Onze. Incompatibilitats
  
Els aspirants proposats quedaran subjectes, si s'escau, al compliment de les prescripcions que conté la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i altra normativa aplicable.
  
Dotze. Normativa supletòria
  
En tot allò no previst en aquestes bases, caldrà ajustar-se a les següents normes: Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 22/1993, de 29 de desembre; Llei 7/1985, de 2 d'abril, Reguladora de les Bases de Règim Local; Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril. Decret Legislatiu de 24 d'octubre de 1995, pel qual s'aprova el Text Refós de la Funció Pública Valenciana; Decret 69/1986, de 2 de juny, de la Generalitat Valenciana; Resolució 1 de desembre de 1992, de la Direcció General d'Administració Local de la Generalitat Valenciana; Reial Decret 896/1991, de 7 de juny; Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de la Provisió de Llocs de Treball i Promoció Professional dels Funcionaris Civils de l'Administració General de l'Estat; Resolució de l'Ajuntament Ple de 27 de febrer de 1997 (BOP 17.04.1997), per la qual s'aproven les bases genèriques per a la selecció del personal funcionari de l'Ajuntament de Calp, i altres disposicions aplicables i concordants.
  
Tretze. Impugnació
  
La convocatòria i les seues bases, i tots els actes administratius que es deriven d'aquesta i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Bases que han de regir el concurs oposició per a la provisió de quatre places de la policia local, tres pel torn lliure i una pel torn de mobilitat
  
Primera. Objecte de la convocatòria
  
L'objecte d'aquesta convocatòria és la provisió en propietat de quatre places de la policia local, escala d'administració especial, subescala de serveis especials, classe policia local i els seus auxiliars, enquadrades en l'escala bàsica, grup D de titulació. D'aquestes, tres seran proveïdes mitjançant oposició per torn lliure, i una mitjançant concurs de mèrits per torn de mobilitat. Les places que no siguen cobertes pel torn de mobilitat, incrementaran les que hagen de ser proveïdes per oposició lliure.
  
Segona. Condicions dels aspirants
  
Per a ser admesos a la realització de les proves selectives, els aspirants, hauran de reunir els següents requisits en la data en què acabe el termini de presentació de les instàncies:
  
2.1 Per al torn lliure
  
- Ser espanyol.
  
- Estar en possessió del títol de Graduat Escolar, Batxiller Elemental o equivalent, o estar en condicions d'obtenir-lo en la data en què finalitze el termini de presentació d'instàncies; l'administració competent haurà de reconéixer l'equivalència en cada cas concret i els aspirants hauran d'acreditar-ho en aquest sentit com cal.
  
- No patir malaltia ni defecte físic que impedisca l'exercici de les funcions corresponents i tenir una estatura mínima d'1,65 metres per als hòmens i d'1,60 per a les dones.
  
- Tenir complits els 18 anys d'edat sense excedir-ne dels 30. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
- No haver sigut separat mitjançant expedient disciplinari del servei de l'estat, comunitats autònomes, de les entitats locals o de qualsevol altra institució juridicopública, ni estar inhabilitat per a l'exercici de les funcions públiques.
  
- Posseir els permisos de conduir de vehicles A-2 i B-2, o si s'escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
2.2 Per al torn de mobilitat
  
- Ser funcionari de carrera, integrat en la subescala de serveis especials, policia local, de qualsevol municipi de la Comunitat Valenciana, en la categoria que es convoca.
  
- Haver estat, almenys, dos anys com a funcionari de carrera en el lloc de treball des del qual es concursa.
  
- Que no li falten menys de 10 anys per a acomplir l'edat de jubilació forçosa.
  
- No patir malaltia ni defecte físic que impedisca l'exercici de les funcions corresponents a la seua escala i categoria, d'acord amb el quadre d'exclusions mèdiques establit en aquestes bases.
  
- No estar suspés en ferm ni inhabilitat per a l'exercici de les funcions públiques.
  
Ser titular dels permisos de conduir de vehicles A-2 i B-2, o si s'escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
- Estar en possessió del títol de Graduat Escolar, Batxiller Elemental o equivalent, o estar en condicions d'obtenir-lo en la data en què finalitze el termini de presentació d'instàncies.
  
Tercera. Presentació de les instàncies i documentació annexa.
  
3.1 Les instàncies per a sol·licitar prendre part en aquesta convocatòria aniran adreçades a l'alcalde president d'aquest Ajuntament, i es podrà utilitzar la instància model que facilitarà l'oficina d'informació municipal. Les instàncies s'hauran de presentar en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals des de la publicació de l'extracte de la convocatòria en el Boletín Oficial del Estado.
  
En les instàncies per a prendre part en aquesta convocatòria, els aspirants hauran de manifestar que reuneixen tots i cadascun dels requisits exigits en aquestes bases i que es comprometen a prestar el preceptiu jurament o promesa, i a més indicaran si concorren per torn lliure o concurs de mèrits per mobilitat.
  
3.2 Les instàncies hauran d'anar acompanyades de:
  
a) Justificant d'haver ingressat en la caixa municipal, mitjançant ingrés bancari, resguard de pagament, si s'escau, per gir postal o telegràfic, dels drets d'examen, que es fixen en 2.000 pessetes. Els esmentats drets d'examen només seran tornats als qui no siguen admesos al procediment selectiu, per falta d'alguns dels requisits exigits per a prendre part en aquest. No s'exigiran drets d'examen en el cas de participar en el concurs de mèrits per a mobilitat.
  
b) Aquells que opten pel torn de mobilitat hauran de presentar la documentació acreditativa dels mèrits al·legats per l'aspirant mitjançant original d'aquesta o còpia compulsada. Aquesta documentació s'haurà d'acompanyar a la instància en sobre tancat i podrà ser lacrat. No es tindrà en compte cap mèrit que no s'acredite en aquest moment. La documentació es tornarà als concursants per torn de mobilitat, si no se celebrara, una vegada siga ferma la resolució del concurs d'oposició.
  
Quarta. Admissió dels aspirants
  
Per a ser admesos a les proves selectives, sols caldrà que els aspirants manifesten en les instàncies que reuneixen totes i cadascuna de les condicions exigides en aquestes bases, referides a la data d'acabament del termini de presentació d'instàncies, i que hagen pagat els drets d'examen.
  
Acabat el termini de presentació d'instàncies, per resolució de l'Alcaldia, s'aprovarà la llista d'aspirants admesos i exclosos, tant pel torn lliure com per al de mobilitat. Aquesta resolució es publicarà en el Butlletí Oficial de la Província, en el Diari Oficial de la Generalitat Valenciana i en el tauler d'anuncis de l'Ajuntament, i hi haurà un termini de 10 dies perquè els aspirants exclosos esmenen els defectes. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut aquest termini, sense que es formule cap reclamació, s'entendran definitives aquestes llistes i l'Alcaldia resoldrà les reclamacions presentades.
  
En el concurs de mèrits per a mobilitat es publicarà igualment la llista de sol·licitants d'admesos i exclosos, i també les causes de la seua exclusió.
  
En la resolució per la qual s'aproven les llistes, es determinarà el lloc, data i hora de la celebració de la fase de concurs, així com del primer exercici de l'oposició.
  
Cinquena. Tribunal qualificador
  
El tribunal qualificador, tant de les proves convocades per torn lliure com del concurs per torn de mobilitat, estarà constituït pels membres següents, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, el qual actuarà a més com a vocal.
  
 Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant designat per la Generalitat Valenciana.
  
- El cap del cos de la policia local de la Corporació convocant, o si hi manca, un funcionari de la corporació d'igual o superior categoria.
  
- Dos representants dels treballadors designats per la Junta de Personal de l'Ajuntament corresponent.
  
- Dos vocals designats per l'Alcaldia entre els membres de la Corporació amb i sense responsabilitats de govern, respectivament, proposats unànimement per aquests. L'Alcaldia determinarà l'absència d'unanimitat i podrà optar entre designar lliurement a aquests vocals o no procedir a cap nomenament.
  
La designació dels membres del tribunal inclourà la dels suplents respectius, i es farà pública juntament amb la llista d'admesos i exclosos, i també en el tauler d'anuncis de l'Ajuntament.
  
La Corporació sol·licitarà dels òrgans corresponents, la designació dels seus respectius representants, que s'haurà d'efectuar en el termini de 20 dies següents de la recepció de la sol·licitud.
  
Els vocals del tribunal posseiran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
El tribunal podrà disposar de la incorporació d'assessors especialistes a les seues sessions.
  
Els membres del tribunal podran ser recusats pels aspirants de conformitat amb el que preveu en l'article 28 i 29 de la vigent Llei de Procediment Administratiu (Llei 30/1992).
  
A l'efecte del que es disposa en l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les recollides en aquest, tant pel que fa a les assistències dels membres del tribunal com dels seus assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, llevat dels casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en aquest exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.
  
El tribunal podrà requerir en qualsevol moment als aspirants que acrediten la seua identitat, els quals hauran d'anar proveïts del document nacional d'identitat.
  
Una vegada començades les proves no serà obligatòria la publicació del successius anuncis de celebració de la resta d'exercicis en el Butlletí Oficial de la Província. El tribunal farà públics aquests anuncis en els taulers del servei de personal, amb 12 hores d'antelació del començament d'aquestes, si es tracta del mateix exercici, o de 48, si se'n tracta d'un de nou.
  
Setena. Procediment de selecció: oposició torn lliure
  
7.1 Fase prèvia
  
Abans de començar les proves de coneixement del temari es practicarà un exercici o prova psicotècnica aptitudinal i de personalitat i presentació del certificat mèdic en el qual s'acredite el compliment dels requisits establits en l'Ordre de 22 de desembre de 1997, relacionats en l'annex I d'aquestes bases. Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustaran al barem establit en l'annex corresponent d'aquestes bases.
  
7.2 Fase d'oposició
  
Constarà dels següents exercicis:
  
Primer exercici. De caràcter obligatori
  
Consistirà a superar les proves d'aptitud física que posen de manifest la capacitat per a exercir el lloc de treball, amb el contingut i les marques que s'especifiquen en l'annex corresponent d'aquestes bases.
  
Segon exercici. De caràcter obligatori
  
Exposició per escrit, en un temps màxim de dues hores, de quatre temes elegits per sorteig, un de cadascun dels grups primer a quart, ambdós inclosos, que formen el temari i que es recull en l'annex d'aquestes bases. Aquests temes es llegiran en sessió pública davant el tribunal, el qual podrà formular les preguntes o aclariments que sobre aquest jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Tercer exercici. De caràcter obligatori
  
Consistirà en l'exposició per escrit d'un tema dels que formen el grup cinqué, en un temps màxim d'una hora, i es valoraran els coneixements exposats, la claredat en l'exposició, neteja, redacció i ortografia.
  
En tot cas, la qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Quart exercici. De caràcter obligatori i no eliminatori
  
Consistirà en una traducció del valencià al castellà i viceversa d'un text proposat pel tribunal. La duració d'aquest exercici serà de 20 minuts.
  
Aquest exercici es qualificarà de 0 a 2 punts.
  
 Vuitena. Procediment de selecció. Torn de mobilitat
  
El concurs per a cobrir la plaça per torn de mobilitat s'ajustarà a les normes següents:
  
a) Els mèrits al·legats i qualsevol altres dades hauran d'estar referits a la data d'acabament del termini de presentació d'instàncies.
  
b) Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació per convocatòria pública, en aquest cas s'haurà de comunicar aquesta circumstància a l'Ajuntament convocant de la plaça oferida i adjudicada.
  
c) Abans de començar la valoració dels mèrits aportats, es practicarà un exercici o prova psicotècnica aptitudinal i de personalitat i el reconeixement mèdic preceptiu, i s'haurà de presentar a l'efecte el corresponent certificat mèdic en el qual s'acredite el compliment dels requisits establits en l'Ordre de 22 de desembre de 1997, relacionats amb l'annex I d'aquestes bases. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
d) En qualsevol moment del procés d'adjudicació es podrà recaptar formalment dels interessats els aclariments, o, si s'escau, la documentació addicional que s'estime necessària per a la comprovació dels mèrits, requisits o dades al·legades i també aquells altres que es consideren necessaris per a una correcta valoració.
  
e) L'ordre de prioritat per a l'adjudicació de les places convocades serà el de la major puntuació total obtinguda a la vista dels mèrits al·legats. En cas d'empat, serà per a dirimir-lo, la major puntuació dels cursos realitzats. En cas de continuar l'empat serà la data naixement, i s'adjudicarà la plaça, al sol·licitant de major edat.
  
Novena. Relació d'aprovats
  
El tribunal no podrà aprovar ni declarar que ha superat aquest procediment selectiu un número d'aspirants superior al de places convocades, tant pel torn lliure com pel torn de mobilitat, sense perjudici del que disposen els articles 6 i 7 del Reglament General d'Ingrés del Personal al Servei de l'Administració de l'Estat.
  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat.
  
Deu. Curs selectiu. Torn lliure
  
Finalitzades les proves selectives del torn lliure, el tribunal farà pública la relació d'aspirants aprovats, si hi haguera, per ordre de puntuació aconseguida, i elevarà aquesta relació a l'Alcaldia Presidència, conjuntament amb l'acta de l'última sessió.
  
Després de la presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer cors teoricopràctic que se celebre, integrat per dues fases, una de formació i selecció en l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques en aquest Ajuntament, amb una duració de dos mesos. La qualificació del període de pràctiques correspondrà a l'Institut Valencià d'Administració Pública.
  
Durant la realització del curs teoricopràctic, la Corporació nomenarà els aspirants funcionaris en pràctiques, i percebran les retribucions que els corresponguen.
  
Onze. Presentació de documents
  
Els aspirants proposats pel tribunal hauran d'aportar davant la Corporació en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver sigut separat mitjançant expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conduir A-2 i B-2.
  
Els aspirants que tinguen la condició de funcionaris de carrera estaran exempts de justificar documentalment les condicions generals que hagen estat acreditades per a obtindre l'anterior nomenament. En tot cas, hauran de presentar l'original o fotocòpia compulsada del seu nomenament com a funcionaris de carrera i el títol acadèmic exigit.
  
Si dins del termini indicat, tret dels casos de força major, no es presentara la documentació no podran ser nomenats funcionaris i s'invalidarà l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en què haguera pogut incórrer per falsedat en la instància.
  
En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquestes.
  
Dotze. Nomenament
  
12.1 Torn lliure
  
Superat el curs teoricopràctic, l'Institut Valencià de Seguretat Pública, formularà una proposta de nomenament a l'Alcaldia. Els aspirants que no superen el curs teoricopràctic podran incorporar-se al curs immediatament posterior. No obstant això cessaran com a funcionaris en pràctiques i podran ser nomenats de nou quan s'incorporen al curs següent. De no superar aquest segon els decaurà definitivament el dret de reserva.
  
Els aspirants que superen el curs teoricopràctic, després de la presentació prèvia de la documentació exigida seran nomenats funcionaris de carrera, i hauran de prendre possessió del càrrec en el termini de 30 dies comptador des de l'endemà en que els siga notificat el nomenament.
  
12.2 Torn de mobilitat
  
Presentada la documentació exigida i efectuat el nomenament com a policia local del Cos de l'Ajuntament de la Policia Local de l'Ajuntament de Calp, hauran de prendre possessió de la plaça en el termini d'un mes a partir de l'endemà del seu nomenament. El cessament en la corporació de la qual prové, haurà d'efectuar-se dins dels tres dies hàbils següents a la data de nomenament.
  
El còmput del termini per al cessament s'iniciarà quan finalitzen els permisos o llicències que, si s'escau, hagen sigut concedides als interessats. El policia local que haja cursat la seua sol·licitud per al concurs de mobilitat, estarà obligat a donar trasllat per escrit d'aquests permisos o llicències a l'Ajuntament convocant, i aquest podrà acordar la suspensió del gaudi d'aquests. L'Ajuntament de procedència del policia local podrà prorrogar el seu cessament en aquest, per necessitats del servei, per un període de temps no superior a 20 dies hàbils, i comunicarà aquesta pròrroga a l'Ajuntament convocant.
  
Tretze. Incidències
  
El tribunal queda autoritzat a resoldre els dubtes que es presenten, interpretar les bases d'aquesta convocatòria i prendre els acords que calguen per al bon fer del procés selectiu. En allò no previst en aquestes bases hom s'atendrà al Reial Decret Legislatiu 781/1986 de 18 d'abril; Llei 7/1985, de 2 d'abril; Decret 69/1986 de 2 de juny; Llei 2/1990, de 4 d'abril, de Coordinació de Policies Locals de la Comunitat Valenciana i les normes de desplegament.
  
Catorze. Recursos
  
Contra aquestes bases i les actuacions administratives definitives que se'n deriven les persones interessades podran interposar els recursos, en els casos i en la forma establerts en la Llei 30/1992 de Règim Jurídic de les Administracions Públiques i del Procediment Administratiu Comú.
  
Quinze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria, en extracte, en el Boletín Oficial del Estado.
  
Annex I
  
Reconeixement mèdic
  
El contingut del reconeixement mèdic, d'acord amb allò establit en l'Ordre de 22 de desembre de 1997, és el següent:
  
A. Torn lliure. Quadre d'exclusions mèdiques
  
1. Obesitat o flaquesa superior al 25% del ideal, calculat segons la fórmula PI= 0,75 (talla en cm 150) + 50 , en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ulls i visió
  
2.1 Agudesa visual sense correcció inferior als 2/3 de la visió normal en ambdós ulls.
  
2.2 Despreniment de retina.
  
2.3 Estrabisme.
  
2.4 Hemianòpsies.
  
2.5 Discromatòpsies.
  
2.6 Qualsevol altre procés patològic que, a judici del tribunal Mèdic dificulte de manera important l'agudesa visual.
  
3. Oïdes i audició
  
3.1 Agudesa auditiva que supose una pèrdua entre 1000 i 3000 hertzs a 35 decibelis. o de 4000 hertzs a 45 decibelis.
  
4. Aparell locomotor
  
Alteracions de l'aparell locomotor que limiten o dificulten el desenvolupament del treball o que puguen agreujar-se, a judici del tribunal mèdic amb l'exercici del lloc de treball (patologia òssia d'extremitats, retraccions o limitacions funcionals de causes musculars o articulars, defecte de columna vertebral i altres processos ossis, musculars i articulars).
  
5. Aparell digestiu
  
Qualsevol procés digestiu que, a judici del tribunal Mèdic dificulte l'exercici del lloc de treball.
  
6. Aparell cardiovascular
  
Hipertensió arterial de qualsevol causa, que no podrà ultrapassar en repòs les xifres de 160 mm/hg, en pressió sistòlica, i els 90 mmHg. en pressió diastòlica; varices o insuficiència venosa perifèrica, i qualsevol altra patologia o lesió cardiovascular que, a judici del tribunal mèdic puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la bronquiopatia crònica obstructiva, el neumotòrax, espontani (en més d'una ocasió), la tuberculosi pulmonar activa i altres processos del aparell respiratori que dificulten l'exercici del treball.
  
8. Sistema nerviós
  
Epilèpsia, depressió, tremolor de qualsevol causa, alcoholisme, toxicomanies i altres processos patològics que dificulten l'exercici de la funció.
  
9. Pell i faneres
  
Cicatrius que produesquen limitació funcional i altres processos que dificulten o limiten l'exercici de la funció.
  
10. Altres processos patològics
  
Diabetis, malalties transmissores en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a judici del tribunal mèdic limite o incapacite l'exercici del seu treball.
  
B. Torn de mobilitat. Quadre d'exclusions mèdiques.
  
1. Obesitat o flaquesa manifesta que dificulten o incapaciten per a l'exercici del lloc de treball.
  
2. Ulls i visió
  
2.1 Agudesa visual amb o sense correcció inferior als 2/3 de la visió normal en ambdós ulls.
  
2.2 Hemianòpsia completa i absoluta.
  
3. Oïdes i audició
  
Agudesa auditiva que supose una pèrdua entre 1000 i 3000 hertzs a 45 decibelis. o de 6000 hertzs a 45 decibelis.
  
4. Aparell locomotor
  
Qualsevol patologia òssia d'extremitats que produesquen retraccions o limitacions funcionals de causa muscular o articular.
  
5. Aparell cardiovascular
  
Hipertensió arterial de qualsevol causa, que no podrà ultrapassar en repòs les xifres de 170 mm/hg, en pressió sistòlica, i els 95 mmHg. en pressió diastòlica, a judici del tribunal mèdic es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiència cardíaca severa. Hipertrofia ventricular esquerra descompensada. Infart de repetició.
  
6. Aparell respiratori.
  
la bronquiopatia crònica obstructiva. El neumotòrax, espontani (en més d'una ocasió).
  
7. Sistema nerviós
  
Epilèpsia, alcoholisme i toxicomanies.
  
8. Pell i faneres
  
Cicatrius que produesquen limitacions funcionals.
  
9. Altres processos patològics
  
Malalties immunològiques sistemàtiques. Intoxicacions cròniques. Hemopaties greus.
  
Annex II
  
Proves psicotècniques
  
El contingut de les psicotècniques, d'acord amb allò establit en l'Ordre de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors a mesurar en el procés de selecció.
  
I. Aptituds mentals.
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte puga aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament al raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la principal característica de la qual és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tractament amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en sí mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre sí i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a allò social. Evidencia allò que comunament es coneix com a respecte a sí mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, i segueix estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
III. Característiques del test aptitudinal. Puntuacions decils.
  
- Nivells uniformes. Torn lliure:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
- Nivells uniformes. Torn de mobilitat:
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
IV. Característiques de la valoració actitudinal.
  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Auto control.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació als anteriorment referenciats.
  
A més, s'haurà de realitzar una anàlisi global de l'estructura de la personalitat, i en cas de detectar-se alguna anomalia significativa per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals quatre dels sis factors a mesurar, i hauran de superar en tots els casos el factor d'agilitat mental.
  
Annex III
  
Proves físiques
  
El contingut de les proves físiques, únicament per al torn lliure, d'acord amb el que estableix l'Ordre de 5 de desembre de 1994, és el següent:
  
- De caràcter obligatori i eliminatori.
  
Consistirà a superar les proves d'aptitud física, el contingut i les marques mínimes seran les següents:
  
1. Escalada de corda amb presa de peus: hòmens 4 metres; dones, 3 metres.
  
2. Salt de longitud amb carrera; hòmens ,4 metres, dones 3,80 metres.
  
3. Salt d'altura: hòmens 1,10 metres; dones 1 metre.
  
4. Cursa de velocitat en 60 metres: hòmens 10 segons; dones 12 segons.
  
5. Cursa de resistència en 1.000 metres: hòmens 4 minuts; dones 4 minuts 10 segons.
  
Si l'Ajuntament decideix d'establir una prova de natació, el contingut i marca mínima de la qual serà de:
  
6. Natació, en 50 metres: hòmens 57 segons; dones 1 minut.
  
La qualificació d'aquest exercici serà d'apte o no apte, i s'haurà de superar com a mínim quatre de les proves per a ser qualificat com a apte.
  
Annex IV
  
Temari
  
Grup primer. Dret constitucional i administratiu
  
Tema 1. Organització política de l'estat espanyol. Classe i forma d'estat. L'organització territorial de l'estat. La Corona. El poder legislatiu. El poder executiu. El poder judicial. Les relacions entre el Govern i les Corts Generals.
  
Tema 2. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. L'administració de justícia. L'administració local. Economia i hisenda.
  
Tema 6. L'administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Les normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: l'Ajuntament Ple. La Comissió de Govern. Òrgans consultius i participatius. Les comissions informatives.
  
Tema 10. La seguretat ciutadana. Les autoritats competents. Les funcions de la policia segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat . Suports ètics. Normes d'actuació.
  
Tema 13. Ordenament legislatiu de la policia local: La Llei Orgànica de les Forces i els Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. La Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. L'estructura i l'organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generals i contra l'ordre públic.
  
Tema 17. Classes de delictes. Contra les persones, contra la llibertat i la llibertat sexual, contra el patrimoni i contra l'ordre socioeconòmic.
  
Tema 18. Obligacions i competències dels ajuntaments. Les ordenances municipals. Els bans de l'alcaldia.
  
Tema 19. Ordenances municipals, concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit i seguretat viària
  
Tema 20. Text Articulat de la Llei de Bases 18/1989. Tipificació de les principals infraccions. Infraccions de trànsit que són delicte. Procediment sancionador. Competències municipals.
  
Tema 21. Reglaments de desenvolupament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transports.
  
Tema 23. El transport. Servei públic de viatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les causes. Classes i fases.
  
Grup cinqué. Temes sobre història local, llista de carrers, terme municipal, cultura local, institucions relacionades amb la Corporació, etc.
  
Tema 25. Història de Calp. La llista de carrers. Terme municipal.
  
Annex V
  
Barem per a la valoració de mèrits
  
Barem per a la valoració dels mèrits en els concursos per a la provisió de places dels cossos de policia local, oferides per promoció interna i torn de mobilitat, i també per qualsevol altre procediment en el qual el concurs de mèrits intervinga com a part integrant del procés de selecció.
  
El contingut del barem de mèrits, d'acord amb allò establit en l'Ordre de 20 de gener de 1998, és el següent:
  
1. Titulació acadèmica.
  
Fins a un màxim de 15 punts
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a la qual pertanyen, d'acord amb l'escala següent:
  
- Doctor: 10 punts.
  
- Llicenciat o equivalent: 8 punts.
  
- Diplomat universitari o equivalent: 7 punts.
  
- Diplomat en Criminologia: 7 punts.
  
- Batxillerat, Formació Professional de segon grau: 5 punts.
  
- Superació de les proves d'accés a la universitat per a majors de 25 anys: 5 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'una altre nivell superior. En la puntuació d'accés a la universitat sos es computaran una d'aquestes. La possessió del títol de Batxillerat o Formació Professional de segon grau, exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la Policia Local o superior: 1,50 punts.
  
- Per cada any complet d'antiguitat i categoria inferior de la Policia Local: 1,25 punts.
  
Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.
  
Per cada any complet d'antiguitat prestat en qualsevol administració pública: 0,25 punts per any complet fins a un màxim de 10 punts.
  
4. Altres mèrits
  
Fins a un màxim de 15 punts.
  
Coneixement del valencià acreditat amb els certificats oficials de la Junta Qualificadora de Coneixements del Valencià:
  
- Certificat de coneixement oral: 0,75 punts
  
- Certificat de grau elemental: 1,25 punts
  
- Certificat de grau mitjà: 2,50 punts
  
- Certificat de grau superior: 3,00 punts
  
Coneixement d'un o més idiomes acreditats documentalment mitjançant certificat expedit per la facultat o escola oficial reconeguda, 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs.
  
Fins a un màxim de 30 punts.
  
Per la realització de cursos organitzats per l'Institut Valencià de Seguretat Pública o homologats per aquest, s'ajustarà al barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima susdita, la puntuació serà la suma del còmput d'hores i/o d'assistència. En el cas d'haver impartit hores com a professor dels cursos es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursor de formació impartits per l'Institut Valencià de Seguretat Pública (10 d'abril de 1995), i també els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran, en tot cas, amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
 Els cursos de dispensa en un grau del requisit de titulació es puntuaran, si s'escau, com a cursos amb diploma d'assistència. No es puntuaran en el cas que ja s'hagen tingut en compte als efectes de titulació acadèmica per a la promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la Conselleria competent en matèria de policia local, 1 punt per cadascuna d'aquestes.
  
Per ser objecte de felicitació o menció col·lectiva pel director general de la Conselleria competent en matèria de policia local, 0,25 punts per cadascuna d'aquestes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'aquestes. Si la condecoració és concedida a títol col·lectiu, la puntuació serà de 0,25 punts per a cadascun d'aquests.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun d'aquests.
  
7. Altres mèrits
  
Fins a un màxim de 4 punts
  
Igualment seran valorats els coneixements en l'administració i la gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions i també els cursos inclosos en el Pla de Formació Contínua i altres degudament acreditats i no valorats en els anteriors apartats, lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial, es valoraran fins a un màxim de 0,75 punts per cadascuna d'aquestes.
  
8. Prova i entrevista personal
  
Serà realitzada davant el tribunal qualificador i es valorarà fins a un màxim de 10 punts, amb el contingut i la puntuació assenyalades:
  
Coneixement del terme municipal, llista de carrers, serveis, institucions, organització i administració municipal i altres de particular interés per a la població local de l'ajuntament convocant, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, fins a un màxim de 4 punts.
  
Únicament seran citats per a celebrar la prova i l'entrevista mitjançant la convocatòria corresponent i amb la menció expressa de les puntuacions assolides pels concursants la puntuació dels quals sumats els mèrits amb el màxim possible de l'entrevista obtinguen com a mínim 20 punts.
  
9. Legislació aplicable
  
En allò no previst en aquestes bases, seran d'aplicació les normes següents: Llei de la Generalitat Valenciana 2/1990, de 4 d'abril, de Coordinació de les Policies Locals de la Comunitat Valenciana; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Decret 117/1991, de 26 de juny del Consell de la Generalitat Valenciana pel qual s'aprova, el barem general d'aplicació als concursos de mèrits per a la provisió de llocs de treball; Reial Decret 896/1991, de 7 de juny; Resolució de l'Ajuntament Ple de 27 de febrer de 1997 (BOP 17.04.1997), per la qual s'aproven les bases genèriques per a la selecció del personal funcionari de l'Ajuntament de Calp, i altres disposicions aplicables i concordants.
  
Bases per a la provisió d'una plaça de suboficial, vacant en el cos de la policia local de Calp.
  
Primera. Objecte de la convocatòria
  
L'objecte d'aquesta convocatòria és la provisió en propietat d'una plaça de suboficial de la policia local, pel procediment de promoció interna, mitjançant el sistema de concurs oposició.
  
Segona. Condicions dels aspirants
  
Per a participar en el concurs de promoció interna caldrà complir els requisits següents, amb referència al dia en què finalitze el termini d'admissió de sol·licituds.
  
a) Ser funcionari de carrera integrat en la subescala de serveis especials, de l'escala executiva, categoria sergent, d'aquest Ajuntament.
  
b) Estar en possessió del títol de diplomat universitari o equivalent, complir les condicions d'obtenir-lo en la data en què acabe el termini de presentació d'instàncies o haver superat el curs de dispensa en un grau de titulació dels policies locals de la Comunitat Valenciana, del grup C al grup B, a l'efecte de promoció interna.
  
c) Haver romàs, almenys dos anys, en la categoria immediatament inferior i tenir aquest lloc en propietat.
  
d) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira.
  
e) No trobar-se suspés en ferm ni inhabilitat per a l'exercici de les funcions públiques.
  
f) Estar en possessió dels permisos de conducció de vehicles de les classes A-2 i B-2 o, si escau, A del Reial Decret 772/1997, de 30 de maig, pel qual s'aprova el Reglament General de Conductors, y B que habilite per a la conducció dels vehicles a què fa referència l'article 7.3 de l'anterior Reial Decret 772/1997.
  
Tercera. Presentació d'instàncies i documentació annexa
  
Les instàncies per a sol·licitar prendre part en el concurs oposició s'han d'adreçar a l'alcalde president de l'Ajuntament, i s'han de presentar al Registre General o en la forma establida en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, des de l'endemà de la publicació de l'extracte d'aquesta convocatòria en el Boletín Oficial del Estado.
  
A les instàncies els aspirants hauran de manifestar que compleixen tots i cada un dels requisits exigits. A les instàncies caldrà adjuntar:
  
a) El justificant d'haver ingressat a la caixa municipal els drets d'examen, que es fixen en 3.000 pessetes. Aquests drets d'examen únicament es retornaran als qui no siguen admesos al procediment selectiu per manca d'algun dels requisits exigits per a prendre-hi part.
  
b) Documentació acreditativa dels mèrits al·legats per l'aspirant.
  
Aquesta documentació caldrà adjuntar-la a la instància de sol·licitud d'admissió al concurs oposició en sobre tancat que podrà ser lacrat.
  
No es tindrà en compte cap mèrit que no s'acredite en el moment de presentació de les instàncies.
  
La documentació es retornarà als aspirants que no siguen seleccionats, una vegada la resolució del procés de selecció siga ferma.
  
Quarta. Admissió d'aspirants
  
Per a ser admesos a les proves selectives, serà suficient amb què els aspirants manifesten a la instància que compleixen totes i cadascuna de les condicions exigides en aquestes bases, referides a la data de finalització del termini de presentació, que hagen pagat els drets d'examen i hagen aportat, si escau, la documentació acreditativa dels mèrits al·legats.
  
Una vegada expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos, la qual es farà pública en el Butlletí Oficial de la Província, Diari Oficial de la Generalitat Valenciana i al tauler d'anuncis de l'Ajuntament, i es concedirà un termini de 10 dies a l'efecte d'esmenar les errades. Una vegada transcorregut aquest termini, sense que es formulen reclamacions, aquestes llistes s'entendran definitives, i l'Alcaldia resoldrà les reclamacions presentades.
  
En la resolució per la qual s'aproven les llistes es determinarà el lloc, la data i l'hora de la realització de la fase del concurs, i també el primer exercici de l'oposició.
  
Cinquena. Tribunal qualificador
  
1. El tribunal qualificador estarà integrat pels membres següents, tots amb veu i vot:
  
- President: l'alcalde president de l'Ajuntament o regidor en qui delegue.
  
- Secretari: el de la corporació o funcionari en qui delegue, que actuarà a més com a vocal.
  
- Vocals:
  
· Un representant del professorat oficial, designat per l'Institut Valencià de Seguretat Pública.
  
· El cap del cos de la policia local de la corporació convocant o, si no n'hi ha, un funcionari de la corporació d'igual o superior categoria.
  
· Un representant de l'administració de la Generalitat Valenciana.
  
· Dos representants dels treballadors designats per la Junta de Personal de l'ajuntament corresponent.
  
2. La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos, i també al tauler d'anuncis de l'Ajuntament.
  
3. La corporació sol·licitarà dels òrgans corresponents la designació dels respectius representants, que s'haurà d'efectuar en el termini dels 20 dies següents al de la recepció de la sol·licitud.
  
4. Els vocals del tribunal tindran igual o superior titulació acadèmica que l'exigida per als llocs de treball oferits.
  
5. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
6. El tribunal podrà disposar la incorporació d'assessors especialistes a les seues sessions.
  
Els membres del tribunal podran abstenir-se o ser recusats quan concórreguen les causes establides legalment per a això.
  
7. A tots els efectes, el tribunal tindrà la categoria segona, tant pel que fa a les assistències dels membres del tribunal com a les dels seus assessors i col·laboradors.
  
Sisena. Començament i desenvolupament del concurs oposició
  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà mitjançant sorteig previ.
  
Els aspirants seran convocats en crida única, tret dels casos de força major, degudament justificats i apreciats lliurement pel tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, cosa per la qual romandrà exclòs d'aquest.
  
El tribunal podrà requerir als aspirants, en qualsevol moment, perquè n'acrediten la identitat, a aquest fi hauran d'anar proveïts del document nacional d'identitat.
  
Una vegada començades les proves no serà necessària la publicació dels successius anuncis de realització dels altres exercicis en el Butlletí Oficial de la Província i en el Diari Oficial de la Generalitat Valenciana, serà suficient la publicació als taulers d'anuncis del Servei de Personal de l'Ajuntament, amb 12 hores d'antelació al començament d'aquestes, si es tracta del mateix exercici, o de 48 si es tracta d'un nou exercici.
  
Setena. Procediment de selecció
  
7.1 Fase prèvia. Abans de començar les proves físiques i les de coneixement del temari, es practicarà un exercici o prova psicotècnica aptitudinal i de personalitat i presentació del certificat mèdic en el qual s'acredite el compliment dels requisits establits en l'Ordre de 22 de desembre de 1997, relacionats en l'annex II d'aquestes bases. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'aquestes bases.
  
7.2 Proves físiques. De caràcter obligatori i eliminatori. Es qualificarà amb apte o no apte. Consistiran a superar almenys tres de les proves recollides en l'annex d'aquestes bases. No obstant això, romandran exempts de la realització d'aquestes, els aspirants que hagueren realitzat amb anterioritat aquestes proves i es troben, a més a més, en el tram d'edats indicat en aquest.
  
7.3 Fase d'oposició.
  
Primer exercici. Supòsit policial. De caràcter obligatori.
  
Consistirà en la realització d'una prova pràctica que fixarà el tribunal abans de la realització de l'exercici, amb una durada màxima de 90 minuts. Aquesta versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a la qual es concorre. Es valorarà el desenvolupament i exposició de totes les actuacions i mesures locals que hagen d'adaptar-se en matèria de distribució de personal, mitjans materials, seguretat ciutadana i vial, i actuacions complementàries, i unes altres que siguen necessàries per a la realització del supòsit.
  
Es podran acompanyar o fixar sobre plànol, que aporte el tribunal, les dades gràfiques o representatives de les actuacions policials o de distribució de mitjans valguen per a la seua millor resolució.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar aquest.
  
Segon exercici: test de cultura policial. De caràcter obligatori.
  
Consistirà a contestar correctament per escrit, un qüestionari de 100 preguntes amb respostes alternatives, relacionat amb preses professionals de policia, d'acord amb el temari que es recull en l'annex corresponent d'aquestes bases. El sistema de correcció del qüestionari es farà saber pel tribunal als aspirants abans del començament de la prova.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar aquest.
  
Tercer exercici: de caràcter obligatori.
  
Traducció del valencià al castellà, i viceversa, d'un text proposat pel tribunal, en un temps a determinar.
  
Aquest exercici es qualificarà de 0 a 2 punts i no serà eliminatori.
  
7.4 Fase de concurs.
  
Una vegada finalitzada la fase d'oposició, es valoraran els mèrits aportats pels aspirants que hagen superat aquesta, d'acord amb el barem de mèrits que figura en l'Ordre del 20 de gener de 1998 de la Conselleria de la Presidència.
  
La puntuació obtinguda en la fase de concurs se sumarà a l'obtinguda en la fase d'oposició.
  
Vuitena. Relació d'aprovats
  
Una vegada acabada la qualificació dels aspirants, el tribunal publicarà la relació d'aprovats per ordre de puntuació; aquests no podran sobrepassar el nombre de places convocades, sense perjudici del que s'estableix en el Reglament General d'Ingrés del Personal al Servei de l'Administració de l'Estat.
  
Novena. Curs selectiu
  
El tribunal formularà una proposta al president de la corporació dels aspirants que, una vegada superades les proves selectives, i amb la presentació prèvia de la documentació exigida en aquestes bases, hagen de realitzar el curs de capacitació de contingut teòric i pràctic, i de caràcter selectiu, a l'Institut Valencià de Seguretat Pública, amb una durada de dos mesos.
  
Els aspirants proposats s'incorporaran a l'Institut Valencià de Seguretat Pública per a realitzar el primer curs que es convoque. La qualificació d'aquest correspondrà a l'Institut Valencià de Seguretat Pública.
  
Una vegada superat el curs teòric i pràctic, l'Institut Valencià de Seguretat Pública formularà una proposta de nomenament, si escau, a l'Alcaldia, amb indicació de la puntuació o qualificacions obtingudes, a l'efecte del seu nomenament.
  
En el supòsit que l'aspirant no supere el curs selectiu, l'Institut Valencià de Seguretat Pública comunicarà aquesta circumstància a l'Alcaldia, i l'aspirant podrà incorporar-se al curs immediatament posterior. Si no supera aquest curs romandrà decaigut en el seu dret a participar en el procés selectiu instat, que s'entendrà acabat a l'efecte de poder convocar de nou la plaça.
  
Per a la realització del curs teòric i pràctic, els aspirants seran nomenats funcionaris en pràctiques i percebran amb càrrec a l'Ajuntament les retribucions que corresponguen d'acord a les normes d'aplicació.
  
Deu. Presentació de documents
  
L'aspirant proposat pel tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i dels requisits exigits en aquestes bases, i que no hagueren sigut aportats amb anterioritat.
  
L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtenir el seu anterior nomenament. En tot cas, haurà de presentar original, o còpia compulsada, del seu nomenament com a funcionari de carrera i el títol acadèmic exigit.
  
Si dins del termini indicat, i excepte cas de força major, el candidat proposat no presenta la documentació anterior, no podrà ser nomenat funcionari; açò comportarà la invalidesa de l'actuació pel que fa a aquest, i la nul·litat subsegüent dels actes del tribunal en relació a aquest, sense perjudici de la responsabilitat en què haja pogut incórrer, si escau.
  
Dotze. Nomenament
  
Una vegada superades les proves de selecció i el curs teòric i pràctic, amb la presentació prèvia de la documentació exigida, l'aspirant serà nomenat funcionari de carrera, i haurà de prendre possessió del càrrec en el termini màxim de 30 dies comptadors des de l'endemà d'aquell en què li siga notificat el nomenament.
  
Tretze. Incidències
  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En allò no previst en aquestes bases, s'aplicaran les normes següents: Llei de la Generalitat Valenciana 2/1990, de 4 d'abril, de Coordinació de les Policies Locals de la Comunitat Valenciana; Decret 11/1992, de 16 de gener, del Govern Valencià, i ordres de desenvolupament de 16 de gener de 1992 i 5 de desembre de 1994; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre; Resolució de 27 de febrer de 1997, de l'Ajuntament Ple (BOP 17.04.1997), per la qual s'aproven las bases genèriques per a la selecció del personal funcionari de l'Ajuntament de Calp; i la resta de disposicions aplicables i concordants.
  
Catorze. Recursos
  
La convocatòria i les seues bases, i els actes administratius que se'n deriven i de les actuacions del tribunal, podran ser impugnades pels interessats en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinze. Publicació
  
Aquestes bases es publicaran en el Butlletí Oficial de la Província, en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX II
  
Proves psicotècniques
  
El contingut de les proves psicotècniques s'ajustarà al barem que s'indica, en atenció als factors que cal mesurar en el procés de selecció, d'acord amb el que s'estableix en l'Ordre de 5 de desembre de 1994.
  
1. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a respecte a si mateix, té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
3. Característiques del test d'aptitud. Puntuacions decils:
  
Raonament verbal: 4,5
  
Raonament abstracte: 4,5
  
Rapidesa i precisió perceptiva: 4
  
Atenció i resistència a la fatiga: 4,5
  
Agilitat mental: 4,5
  
Memòria visual: 4,5
  
4. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar. Haurà de superar en tots els casos el factor d'agilitat mental.
  
ANNEX II
  
Reconeixement mèdic
  
El contingut de les proves del reconeixement mèdic, d'acord amb el que s'estableix en l'Ordre de 22 de desembre de 1997, és aquest:
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció inferior als dos terços de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs els 170 mm/Hg en pressió sistòlica i els 95 mm/Hg en pressió diastòlica; a judici del tribunal mèdic, es podrà repetir la prova si concorren circumstàncies que ho aconsellen.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva, el pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
ANNEX III
  
Proves físiques
  
De caràcter obligatori i eliminatori. Consistiran a superar proves d'aptitud física que posen de manifest la capacitat per a l'exercici del lloc de treball i el contingut de les quals i les marques mínimes seran, almenys, les següents i segons el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20" 3,75m 60" 40 abdominals
  
De 31 a 35 anys 4,50" 3,50m 1,10" 35 abdominals
  
De 36 a 40 anys 5,30" 3,25m 1,30" 30 abdominals
  
De 41 a 45 anys 1.500m 3,00m 1,30" 25 abdominals
  
De 46 a 50 anys 1.300m 2,75m 1,40" 20 abdominals
  
Més de 50 anys 1.200m 2,40m 1,55" 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50" 3,10m 1,10" 35 abdominals
  
De 31 a 35 anys 5,20" 2,90m 1,20" 30 abdominals
  
De 36 a 40 anys 6,00" 2,70m 1,35" 25 abdominals
  
De 41 a 45 anys 1.300m 2,50m 1,45" 20 abdominals
  
De 46 a 50 anys 1.200m 2,30m 1,55" 15 abdominals
  
Més de 50 anys 1.000m 2,10m 2,10" 12 abdominals
  
1. Proves.
  
1.1 Carrera de resistència 1.000 metres.
  
1.2 Salt de longitud amb carrera.
  
1.3 Natació 50 metres.
  
1.4 Prova de resistència abdominal en un temps no superior als 90 segons, que ha de realitzar-se sota les següents condicions:
  
a) Posició inicial: en posició supina (cap amunt), amb les mans entrellaçades per darrere del cap i els genolls flexionats a 90º aproximadament.
  
b) A cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, tot i que no caldrà que la regió dorsal de l'esquena contacte amb el terra a cada repetició.
  
c) La velocitat d'execució no és important, per la qual cosa el temps serà raonablement ampli, sense excedir en cap cas els 90".
  
d) Dins del temps per a la realització de la prova (90") l'aspirant podrà realitzar breus parades de recuperació.
  
e) Es comptabilitzaran totes les repeticions correctes efectuades durant els 90" de la prova.
  
La qualificació d'aquest exercici serà d'apte o no apte, i caldrà superar com a mínim tres de les proves per a ser declarat apte.
  
Romandran exempts de la realització de les proves físiques aquells aspirants que hagueren realitzat amb anterioritat aquestes proves i es troben inclosos en el tram d'edats indicat amb els corresponents barems d'aquest annex.
  
ANNEX IV
  
Temari
  
Dret constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relació entre el govern i les Corts Generals.
  
Tema 2. La Corona: funcions constitucionals del rei. Successió i regència. El referendament.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i de les llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. Administració de justícia.
  
Dret administratiu
  
Tema 9. L'administració local. Caràcter natural de l'administració local. L'administració local com a instrument de descentralització. L'administració local en la Constitució espanyola de 1978. Entitats que comprén l'administració local.
  
Tema 10. El dret administratiu: fonts. La llei. Normes no promulgades pel parlament amb rang de llei. El reglament, concepte i classes.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local.
  
Tema 14. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 15. Responsabilitat dels funcionaris. Reglament de règim disciplinari. Incoació d'expedients.
  
Tema 16. El procediment administratiu. Estudi de la legislació general vigent en la matèria. Fases del procediment. Notificacions i audiència de l'interessat.
  
Tema 17. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Bans i ordenances municipals
  
Tema 18. Obligacions i competències dels ajuntaments. Les ordenances municipals. Els bans d'Alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 20. Focs d'artifici, classes d'artificis pirotècnics. Muntatge d'espectacles. Distància dels focs i protecció personal. Normes reguladores.
  
Tema 21. Normativa sobre activitats molestes, insalubres, nocives i perilloses.
  
Tema 22. Reglamentació en matèria d'autos taxi i autos turisme. Documentació necessària d'aquests vehicles, requisits, tarifes, competència.
  
Tema 23. Via pública: revetles, guals, tendals, instal·lació de taules i cadires, contenidors, grues i material de construcció. Òrgan competent per a la seua autorització. Sancions.
  
Tema 24. Venda ambulant. Normativa estatal i autonòmica. Modalitats de venda ambulant. Requisits.
  
Tema 25. Normativa relacionada amb usos i activitats.
  
Tema 26. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia local
  
Tema 27. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 28. La policia local: conceptes previs. Missions i objectius. Estructura orgànica i funcional.
  
Tema 29. El binomi policia local- ciutadà: conceptes previs. Relació, finalitat. Suports ètics. Normes d'actuació.
  
Tema 30. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 31. La Llei de Coordinació de la Policia Local de la Comunitat Valenciana. Disposicions generals. L'estructura i l'organització. De la selecció, promoció i mobilitat. Dels drets i deures.
  
Tema 32. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El registre de policies locals.
  
Dret penal
  
Tema 33. El Codi Penal. Concepte d'infracció penal: delicte i falta. Les persones responsables criminalment dels delictes i de les faltes. Graus d'execució del delicte. Accions i omissions. Dol i imprudència.
  
Tema 34. Delictes contra les persones. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 35. Delictes contra la llibertat sexual: agressions i abusos sexuals; l'asetjament sexual; exhibicionisme i provocació sexual; delictes relatius a la prostitució.
  
Tema 36. Delictes contra el patrimoni l'ordre socioeconòmic: furts, robatoris, extorsió, robatori i furt de vehicles.
  
Tema 37. Delictes contra l'administració pública: prevaricació i altres comportaments injustos; abandonament de destinació i omissió del deure de perseguir delictes, desobediència i denegació d'auxili; infidelitat en la custòdia de documents i de la violació de secrets. Usurpació de funcions.
  
Tema 38. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics. L'omissió del deure de socors. Delictes contra la intimitat, el dret a la pròpia imatge i la inviolabilitat de domicili.
  
Tema 39. Les faltes: faltes contra les persones. Faltes contra el patrimoni. Faltes contra els interessos generals. Faltes contra l'ordre públic.
  
Tema 40. Les penes. Concepte i classes. L'aplicació de les penes. Formes substitutives de l'execució de les penes privatives de llibertat. Les mesures de seguretat. Causes que eximeixen, atenuen, agreugen i modifiquen la responsabilitat penal. Òrgans competents per a l'execució de les persones.
  
Dret processal
  
Tema 41. Llei Orgànica Reguladora del Procediment d'Habeas Corpus. La denúncia i la querella. L'exercici del dret de defensa. L'assistència d'advocat. El tractament de presos i detinguts.
  
Tema 42. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 43. L'entrada i el registre en lloc tancat. La comprovació del delicte i esbrinament del delinqüent.
  
Tema 44. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 45. El Codi de Circulació vigent després de la publicació de la Llei de Seguretat Viària: nocions prèvies. Tipificació de les principals infraccions.
  
Tema 46. Quadre d'infraccions més habituals en matèria de circulació urbana. Infraccions de trànsit que constitueixen delicte. Procediment sancionador.
  
Tema 47. Normes generals de circulació: assegurança obligatòria. Codi de circulació.
  
Tema 48. Nivells sonors permesos en vehicles així com infracció a aquests. Inspecció tècnica de vehicles. Vehicles especials. Altres infraccions al Codi de Circulació.
  
Tema 49. La circulació. Òrgans competents. Vigilància i regulació de la circulació. Ordenació del trànsit.
  
Tema 50. La circulació urbana: normes generals de circulació. La senyalització. Permisos i llicències de conduir.
  
Tema 51. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 52. El transport escolar. Disposicions autonòmiques sobre transports.
  
Tema 53. Els accidents de trànsit: concepte i consideracions prèvies. Les seues causes. Classes i fases.
  
Tema 54. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 55. Persones obligades a sotmetre's a la prova de detecció. Infracció a la Llei de Seguretat Viària, que porta aparellada l'obligació de la prova.
  
Tema 56. Normes de desplegament de la Llei sobre Trànsit, Circulació de Vehicles de Motor i Seguretat Viària.
  
Psicologia
  
Tema 57. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 58. Característiques del comandament. Funcions del comandament (planificar, executar, organitzar, coordinar, ...). Estils de comandament. Aspectes que distingeixen el bon cap. Metodologia del comandament.
  
Tema 59. Presa de decisions. El procés de decisió. Poder i autoritat.
  
Tema 60. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.
  
Tema 61. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.
  
Tema 62. Principis de disciplina efectiva. Responsabilitat del cap. Bàsiques. Com a representant del cap director; Com a instructor. Com a tècnic. Com a administrador. Deures per raó del càrrec amb els subordinats. Deures amb la seua organització.
  
Tema 63. Tipus d'ordres. Ordre terminant, tipus sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 64. Qualitats o atributs d'un bon cap. Com actua un bon cap. Com es fa una amonestació. Com s'atenen les queixes. Mètode dels vuit passos.
  
Sociologia
  
Tema 65. Comportaments col·lectius. Concepte i classificació. Tipologia de les masses segons la manera de produir-se el comportament col·lectiu. Teories psicològiques explicatives del comportament col·lectiu. Possibilitats d'intervenció en els fenòmens col·lectius.
  
Tema 66. El comportament en els desastres. Conductes en les distintes fases d'una catàstrofe. Efectes i conseqüències dels desastres en les persones. Reacció davant una situació de desastre.
  
Tema 67. Els grups socials. Grup de pertinença, de referència, xicotets. Els grups davant la frustració. Característiques del grup. Tècniques del grup.
  
Tema 68. Procés de socialització. Disposició a assumir un paper. Trets de personalitat en la dinàmica de grups. Recomanacions. Liderat, paper del líder, factors, funcions.